Ketmeno kalnagūbris
Ketmeno kalnagūbris arba Ketpeno kalnagūbris (kaz. Кетпен жотасы, rus. Кетмень, Кетмен, uig. کتمن = Katman) – kalnagūbris Tianšanio kalnuose, pietryčių Kazachstane (Almatos sritis) ir vakarų Kinijoje (Sindziangas). Ilgis ~300 km, plotis 40–50 km. Aukštis iki 3638 m (Nebesnajos k.). Sudarytas iš efuzyvų, smiltanio, vietomis – iš granito. Būdingas aukštikalnių reljefas. Papėdėse plyti stepės, aukščiau – eglynai ir kalnų pievos.